b"\n_START_ARTICLE_\nPablo Infante Mu\xc3\xb1oz\n_START_SECTION_\nCarrera futbol\xc3\xadstica\n_START_PARAGRAPH_\nInfante va jugar en categories inferiors amb el Real Burgos CF, el Vadillos CF i el Racing Lerme\xc3\xb1o. Els seus primers sis anys com a s\xc3\xa8nior els va passar en el futbol amateur._NEWLINE_Infante va debutar com a professional a la tercera divisi\xc3\xb3 la temporada 2005\xe2\x80\x9306 amb el CD Mirand\xc3\xa9s, equip al qual va ajudar a promocionar a la segona B la temporada 2008\xe2\x80\x9309, en el seu quart anya a l'equip. La temporada 2011\xe2\x80\x9312, el seu nom es va fer conegut a Espanya despr\xc3\xa9s de l'actuaci\xc3\xb3 de l'equip a la Copa del rei 2011-12, en qu\xc3\xa8 va eliminar dos clubs de primera, el Vila-real CF i el Racing de Santander, amb el jugador marcant quatre dels sis gols del seu equip en els quatre partits, i que li van servir per a coronar-se com a m\xc3\xa0xim golejador de la competici\xc3\xb3; en lliga va marcar 13 gols en la temporada regular, que van ajudar l'equip a promocionar a la segona divisi\xc3\xb3 per primer cop en la seva hist\xc3\xb2ria_NEWLINE_El 28 de juny de 2012, a 32 anys, va renovar el seu contracte amb el Mirand\xc3\xa9s per una temporada m\xc3\xa9s. Va jugar el seu primer partit a segona divisi\xc3\xb3 el 17 d'agost, com a titular, en una derrota per 0\xe2\x80\x931 a casa contra la SD Huesca._NEWLINE_Infante va marcar els seus primers gols com a professional l'1 de setembre de 2012, un doblet en una vict\xc3\xb2ria per 4\xe2\x80\x930 a fora contra el Xerez CD. El 13 de juliol de 2014, despr\xc3\xa9s d'haver jugat amb els Rojillos nou temporades, va marcar a la SD Ponferradina de la mateixa categoria."